**436/2016.(XII.15.) Kgy. sz. határozat**

Magyarország helyi önkormányzatairól szóló 2011. évi CLXXXIX. törvény módosításáról szóló, 2016. december 12. napján előterjesztett törvényjavaslat elfogadása és kihirdetése esetén a Közgyűlés a polgármester és az alpolgármesterek díjazását a módosító rendelkezések hatályba lépésének napjától az alábbiak szerint állapítja meg:

1./ A Közgyűlés tudomásul veszi, hogy a polgármester illetménye a központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII törvény alapján havonta bruttó 997.200,- Ft, a polgármestert megillető költségtérítés összege havonta bruttó 149.580,- Ft. A Közgyűlés felhatalmazza Koczka Tibor alpolgármestert, hogy a polgármester kinevezés-módosítását aláírja.

2./ Koczka Tibor főállású alpolgármester illetményét az Mötv. 80. § (1) bekezdése alapján – a polgármester illetménye 90 %-ának megfelelő összegben – havi bruttó 897.500,- Ft-ban állapítja meg.

Az alpolgármester az Mötv. 80. § (3) bekezdése alapján havonta az illetményének 15 %-ában meghatározott összegű, bruttó 134.625,- Ft összegű költségtérítésre jogosult.

3./ Molnár Miklós főállású alpolgármester illetményét az Mötv. 80. § (1) bekezdése alapján – a polgármester illetménye 90 %-ának megfelelő összegben – havi bruttó 897.500,- Ft-ban állapítja meg.

Az alpolgármester az Mötv. 80. § (3) bekezdése alapján havonta az illetményének 15 %-ában meghatározott összegű, bruttó 134.625,- Ft összegű költségtérítésre jogosult.

4./ Illés Károly főállású alpolgármester illetményét az Mötv. 80. § (1) bekezdése alapján – a polgármester illetménye 90 %-ának megfelelő összegben – havi bruttó 897.500,- Ft-ban állapítja meg. Az alpolgármester a megállapított illetményén felül a közszolgálati tisztviselőkről szóló 2011. évi CXCIX. törvény 225/L. §-ában foglalt felhatalmazás alapján a 141. § (6) bekezdés b) pontja alapján havonta bruttó 23.190,- Ft összegű idegennyelv-tudási pótlékra jogosult.

Az alpolgármester az Mötv. 80. § (3) bekezdése alapján havonta az illetményének 15 %-ában meghatározott összegű, bruttó 134.625,- Ft összegű költségtérítésre jogosult.

**Felelős:** Dr. Károlyi Ákos jegyző

 (A végrehajtásért felelős:

 Nagyné Dr. Gats Andrea, a Jogi, Képviselői és Hatósági Osztály vezetője

 Keringer Zsolt, az Informatikai, Minőségügyi és Gondnoksági Kabinet

 vezetője

 Stéger Gábor, a Közgazdasági és Adó Osztály vezetője)

**Határidő:** Magyarország helyi önkormányzatairól szóló 2011. évi CLXXXIX. törvény

 módosításáról szóló törvény hatályba lépésének napja